Diari Oficial de la Generalitat Valenciana


Sumari del DOGV 5212, del 06-03-2006 (2006/2179)

Citació a termini a les persones interessades en la declaració d'hereus número 472/2005, de Virtudes Conejero Requena.
----------------------------------------------------------------------------------------------------------------------

### Dades del document

Número de DOGV
:   5212

Data del DOGV
:   06-03-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/2179


Organisme emissor
:   Jutjat de Primera Instància Número 3 d'Ontinyent

Tipus de document
:   Anunci

Citació a termini a les persones interessades en la declaració d'hereus número 472/2005, de Virtudes Conejero Requena. [2006/A2179]  
Procediment: assumpte civil 000472/2005.  
En la declaració d'hereus número 472/2005 que es tramita en este Jutjat a instància de Rosario Conejero Requena, representada per la procuradora Rosario Calatayud Ribera, sobre la declaració d'hereus abintestat de Virtudes Conejero Requena en el present procediment, s'ha dictat la següent  
«Provisió  
Jutgessa que la dicta: Rosario Benavides Puerta.  
Lloc: Ontinyent.  
Data: 28 de desembre de 2005.  
Uniu l'escrit anterior presentat pel ministeri fiscal a les actuacions corresponents i, atés que es tracta d'un cas de successió col·lateral, pertoca complir l'article 984 de la Llei d'Enjudiciament Civil, que en disposa la publicació mitjançant edictes, els quals s'han de fixar en llocs públics de la població on es trobe la seua seu i als llocs de defunció i origen del finat, i que n'hauran d'anunciar la mort sense testar així com els noms i graus de parentiu de les persones que en reclamen l'herència, amb la citació a les persones que es creguen amb igual o millor dret a fi que compareguen al Jutjat per a reclamar-lo dins de 30 dies.  
Mode d'impugnació: mitjançant un recurs de reposició davant d'este Jutjat; no obstant això, es durà a terme el que s'ha acordat. El recurs s'ha d'interposar per escrit en el termini de cinc dies, amb la indicació de la infracció comesa segons el parer del recurrent; si no es compleixen estos requisits, no s'admetrà el recurs (articles 451 i 452 de la LEcn).  
Ho acorda i firma sa senyoria. En done fe.  
Firma del jutge. Firma del secretari.»  
En compliment del que disposa l'article 984 de la Llei d'Enjudiciament Civil, que en disposa la publicació mitjançant edictes, els quals s'han de fixar en llocs públics de la població on es trobe la seua seu i als llocs de defunció i origen del finat, i en el Diari Oficial de la Generalitat Valenciana, que n'hauran d'anunciar la mort sense testar així com els noms i graus de parentiu de les persones que en reclamen l'herència, que són els únics hereus abintestat del causant, atés que no hi ha ascendents, descendents, ni cònjuge. Com que no s'ha atorgat un testament, pertoca la successió legítima ab intestato, corresponent l'herència als seus parents més pròxims. Els pares de la finada, Antonio Conejero Agulló i María Requena Cantos, ja havien mort amb anterioritat, com acredita el certificat de defunció del seu pare en data 10 d'octubre de 1978. La mare de la causant, María Requena Cantos, va finar el 1947, però el Registre Civil de Caudete no ha pogut facilitar el certificat de defunció, atés que no existeix la informació per haver-se perdut molts llibres durant la Guerra Civil. Tanmateix, s'aprecia que en el certificat de defunció del seu espós Antonio Conejero Agulló figura com a vidu.  
A la causant Virtudes Conejero Requena, han sobreviscut tres germans (Rosario, Agustina i José Conejero Requena) i 11 nebots, fills dels seus quatre germans que la premoriren; i se citen les persones que es creguen amb igual o millor dret perquè compareguen al Jutjat a reclamar-lo dins de 30 dies.  
Ontinyent, 28 de desembre de 2005.. El secretari judicial.